open-index/open-wikipedia-markdown huggingface dataset:
Projekti 945

**Projekti 945** () oli Neuvostoliiton laivaston neljän ydinsukellusveneen muodostama alusluokka.

## Suunnittelu
TsKB-112 Lazurit aloitti 1972 luokan suunnittelun. Veneet käyttivät samaa OK-650-painevesireaktoria kuin Projekti 971 ja *[[K-278 Komsomolets]]*. Aseistukseksi tuli kuusi 533 mm torpedoputkea, joita voitiin käyttää myös S-10 Granat -risteilyohjuksen laukaisuun. Veneessä oli tilaa 40 torpedolla. Edeltäjistä saatujen kokemusten mukaan veneessä oli kaksinkertainen titaaninen runko, joka mahdollisti sukelluksen erittäin syvälle ja vähensi magneettista havaittavuutta. Runko oli päällystetty havaitsemista vaikeuttavilla laatoilla.

Rungot rakennettiin Gorkissa, josta ne hinattiin viimeisteltäväksi Severodvinskiin. Luokka oli tarkoitettu pääasialliseksi hyökkäysveneeksi, ja jopa 26 suunniteltiin rakennettavaksi. Teollinen kapasiteetti oli kuitenkin riittämätön titaanisten veneiden valmistukseen ja niitä valmistui vain neljä, jonka jälkeen oli ryhdyttävä rakentamaan teräsrunkoisia Štšuka-B-luokan veneitä.

## Alukset
Ensimmäinen vene, *K-239 Karp* valmistui 1983 ja otettiin palvelukseen 1984. Se sai myöhemmin nimen *Tula* ja poistettiin käytöstä, kun se törmäsi 1992 Yhdysvaltain laivaston Los Angeles -luokan *[[USS Baton Rouge]]n* kanssa Kiltinän lähellä.

*К-276 Krab* otettiin käyttöön 1987 ja se sai myöhemmin nimen "Kostroma".

## Projekti 945.A Sierra II
Kahden valmistuneen veneen jälkeen seuraavia jatkettiin kuudella metrillä ja sensorivarustusta uusittiin. Luokka sai nimen projekti 945.A Kondor (). Tämän mallin veneet olivat Pohjoiseen laivastoon sijoitetut *K-336 Zabatka*, nykyisin *Pskov* ja  *K-534 Okun*, nykyisin *Nižni Novgorod*.

## Projekti 945.B Mars
Kolmas luokan versio oli projekti 945.B Mars, mutta ainoa sitä edustanut vene romutettiin 1992 ennen valmistumista.

## Lähteet
*
*  Project 945 Sierra class Attack Submarine (Nuclear Powered) , FAS

### Viitteet

## Aiheesta muualla
Inho (elokuva)

**Inho** (*Repulsion*) on Roman Polańskin ohjaama brittiläinen psykologinen trilleri vuodelta 1965. Elokuvan pääosassa Catherine Deneuve esittää nuorta naista, lontoolaisen kauneussalongin työntekijää, jonka henkinen tasapaino alkaa järkkyä. *[[The New York Times]]in* kriitikot valitsivat *Inhon* vuonna 2004 yhdeksi kaikkien aikojen tuhannesta parhaasta elokuvasta maailmassa.

## Näyttelijät

## Kohtelu Suomessa

Valtion elokuvatarkastamo aluksi kielsi elokuvan kokonaan 1965 mielenterveydelle vaarallisena ja raaistavana. Kielto herätti Suomessa mediahuomiota vielä vuosia myöhemminkin. Valitus valtion elokuvalautakuntaan kuitenkin tuotti tuloksen, tarkastamo muutti elokuvalautakunnan näkemyksestä kantaansa ja salli elokuvan myöhemmin samana vuonna ikärajalla K18. Tarkastamo kuitenkin leikkasi elokuvasta erittäin lyhyen pätkän; *[[Helsingin Sanomat]]* raportoi leikkauksen olleen lähinnä periaatteellinen ja mainitsee, että Suomi oli ainoa maa, jossa elokuvaa piti leikata ennen levitystä.

## Arvioita

Kriitikko Arto Pajukallion mukaan elokuva muodosti uuden luvun kauhuelokuvan historiaan. *[[Iltalehti|Iltalehden]]* Tuomas Riskalan mukaan ”Polanski rakentaa painajaismaisilla mustavalkokuvilla ja hyytävällä äänimaailmalla unohtumattoman kurkistuksen yhden mielen helvettiin”.

## Lähteet
Marty Brennaman

**Marty Brennaman** (s. 28. heinäkuuta 1942 Portsmouth, Virginia) on yhdysvaltalainen urheiluselostaja, joka tunnetaan parhaiten Cincinnati Reds -baseballjoukkueen ottelujen selostuksistaan.

Brennamanista tuli Redsien otteluiden selostaja cincinnatilaiselle WLW-asemalle vuonna 1974, ja hänet valittiin tehtävään yli 200 hakijan joukosta.  Hän on selostanut myös baseballin loppusarjapelejä NBC:lle.

Marty Brennaman nimettiin Radio Hall of Fameen vuonna 2005.

## Lähteet
Kevin Dillon

**Kevin Brady Dillon** (s. 19. elokuuta 1965, Yhdysvallat) on yhdysvaltalainen näyttelijä. Hänet tunnetaan ennen kaikkea televisiosarjasta *[[Entourage]]*. Dillon on näytellyt myös televisiosarjoissa *[[24 (televisiosarja)|24]]*, *[[Karen Sisco]]* ja *[[NYPD Blue]]*. Hän on esiintynyt myös muun muassa elokuvissa *[[Platoon – nuoret sotilaat]]* (1986), *[[Kommandoisku yli 38°]]* (1988), *[[Sopimuksia]]* (1989) ja *[[Out For Blood]]* (2004).

## Yksityiselämä
Dillon on ollut naimisissa Jane Stuartin kanssa ja heillä on yksi yhteinen tytär, ja hänellä on toinen tytär aikaisemmasta suhteestaan. Pariskunta haki avioeroa 2018. 

Hänen veljensä Matt Dillon ja Paul Dillon ovat myös näyttelijöitä. 

## Ehdokkuudet
* Golden Globe (2008)
* Screen Actors Guild Awards (2007, 2008)
* Emmy (2007, 2008)
* Teen Choice Awards (2006, 2007)
* Young Artist Award (1989, 1990)

## Lähteet

## Aiheesta muualla
*
Janet Reno

**Janet Wood Reno** (21. heinäkuuta 1938 – 7. marraskuuta 2016) oli yhdysvaltalainen juristi, joka toimi oikeusministerinä presidentti Bill Clintonin hallituksessa vuosina 1993–2001. Hän toimi toiseksi pisimpään oikeusministerinä William Wirtin jälkeen. 

Reno syntyi ja kasvoi Miamissa. Hän palasi kaupunkiin opiskeltuaan Cornellin ja Harvardin yliopistoissa. Miamissa hän aloitti työuransa asianajotoimistoissa. Renon ensimmäinen tehtävä julkisella sektorilla oli Floridan edustajainhuoneen lakivaliokunnassa. Vuosien 1978 ja 1993 välillä hän toimi Daden piirikunnan valtionsyyttäjänä.

## Oikeusministerinä
Renon ollessa oikeusministerinä Daavidin oksan päämaja Wacossa piiritettiin, mikä johti 86 ihmisen kuolemaan. Muita merkittäviä tapahtumia olivat Unabomberina tunnetun Theodore Kaczynski saaminen kiinni ja Oklahoma Cityn pommi-isku.

## Yksityiselämä
Reno oli koko elämänsä naimaton, eikä hänellä ollut lapsia. Hänellä todettiin Parkinsonin tauti vuonna 1995.

Renon isä oli Tanskasta Yhdysvaltoihin muuttanut siirtolainen.

## Lähteet

## Aiheesta muualla
Antti Okko

**Antti Okko** () toimi apulaisoikeuskanslerina vuosina 1974−1981. 

Okko palveli sukellusvenejoukoissa vuodesta 1936 sodan loppuuna asti, muun muassa sukellusvene Vesikon viimeisenä purserina. Hän kirjoitti ylioppilaaksi 1946 ja suoritti ylemmän oikeustutkinnon 1950 ja sai varatuomarin arvon 1960. Okko toimi poliisihallinnossa muun muassa opettajana poliisikoulussa. 

Sisäasiainministeriön hallitussihteerin virasta hän siirtyi eduskunnan oikeusasiamiehen sihteeriksi 1965 ja toimi myös oikeusasiamiehen kansliapäällikkönä sekä sivutoimisesti eduskunnan perustuslakivaliokunnan sihteerinä 1966−1974 apulaisoikeuskansleriksi nimittämiseensä asti.

## Lähteet
* Paavo Okkon kirjoittama nekrologi Helsingin Sanomissa 9. marraskuuta 2008. Artikkelin verkkoversio
Frida (elokuva)

**Frida** on vuonna 2002 ensi-iltansa saanut elokuva, jonka on ohjannut Julie Taymor. Elokuva kertoo meksikolaisen taiteilijan Frida Kahlon elämästä. Salma Hayek näyttelee Kahloa ja hänen aviomiestään Diego Riveraa esittää Alfred Molina.

Elokuva kertoo ajasta, jolloin nuori pariskunta vavisuttaa taiteen maailmaa ennakkoluulottomilla töillään ja elämällään. Elokuva kuvaa Fridan suhdetta paitsi aviomieheensä ja mentoriinsa Diegoon, myös Lev Trotskiin ja moniin naisiin. 

Elokuva sai kaksi Oscaria: yhden parhaasta maskeerauksesta ja toisen sai musiikin säveltänyt Elliot Goldenthal.

## Näyttelijät

Lähde: 

## Lähteet

## Aiheesta muualla
* 
* 
* 
*
William Devane

**William Devane** (s. 5. syyskuuta 1939 Albany, New York, Yhdysvallat) on yhdysvaltalainen näyttelijä. Hänet tunnetaan elokuvista *[[Maratoonari (elokuva)|Maratoonari]]* (1973), *[[13 päivää, jotka järkyttivät maailmaa]]* (1974), *[[Vainottu (vuoden 1975 elokuva)|Vainottu]]* (1975) ja *[[Space Cowboys]]* (2000). Hän on näytellyt muun muassa televisiosarjoissa *[[Knots Landing]]* (1979–1993), *[[24 (televisiosarja)|24]]* ja *[[West Wing]]* (1999–2006). Devane on naimisissa ja hänellä on kaksi lasta.

## Palkinnot
* Soap Opera Digest Award (1989, 1990, 1991)

## Ehdokkuudet
* Golden Apple (1975)
* Primetime Emmy (1975, 1976)
* Soap Opera Digest Award (1986, 1988)
* Golden Globe (1987)

## Aiheesta muualla
Persona non grata

__NOTOC__
**Persona non grata** (latinaa, monikko *personae non gratae*) tarkoittaa sananmukaisesti ei-toivottua henkilöä. Persona non gratan vastakohta on persona grata.

## Termin käyttöä ja historiaa

Diplomatiassa *persona non grataa* käytetään muun muassa diplomaattisten karkotusten yhteydessä. Diplomaattisia suhteita koskevan Wienin yleissopimuksen 9. artiklan mukaan vastaanottajavaltio voi "milloin tahansa ja tarvitsematta perustella päätöstään ilmoittaa lähettäjävaltiolle, että edustuston päällikkö tai sen diplomaattisen henkilökunnan jäsen on *persona non grata* tai että edustuston henkilökunnan jotakin muuta jäsentä ei voida hyväksyä. Lähettäjävaltion on tällaisessa tapauksessa joko kutsuttava asianomainen henkilö kotiin tai vapautettava hänet tehtävistään edustustossa." 

## Esimerkkejä

### Tapauksia Suomessa
* Suomen hallitus julisti neljä Pohjois-Korean suurlähetystön työntekijää lokakuussa 1976 ei-toivotuiksi henkilöiksi heidän syyllistyttyään muun muassa laittomaan alkoholinmyyntiin.
* Pohjois-Korean Helsingin-suurlähettiläs julistettiin huhtikuussa 1983 ei-toivotuksi henkilöksi. Suurlähettiläs oli yrittänyt lahjoa Parlamenttienvälisen liiton (IPU) puhemiehenä toimineen Johannes Virolaisen, jotta IPU olisi siirtänyt kokouksensa Etelä-Korean pääkaupungista Soulista Togon pääkaupunkiin Lomeen.
* Neuvostoliiton Helsingin-suurlähetystössä työskennellyt apulaissotilasasiamies julistettiin elokuussa 1994 ei-toivotuksi henkilöksi. Apulaissotilasasiamies oli avustanut ruotsalaista vakoojaa Stig Berglingiä tämän pakomatkalla Ruotsista Suomen kautta Neuvostoliittoon lokakuussa 1987.

## Lähteet

## Aiheesta muualla

* eDiplomat.com: Glossary of Diplomatic Terms
Aistinelin

**Aistinelin** eli **aistin** () on ulkomaailmasta ärsykkeitä vastaan ottava elin. Aistinelimet aistivat erilaisia tuntemuksia; ihmisellä aistinelimiä ovat kieli, nenä, korvat, silmät ja iho. Näillä elimillä on toki muitakin toimintoja.

Aistinelimissä on aistinreseptoreja, jotka ovat herkkiä biologisia antureita.

Kieli toimii makuaistimena, jonka tehtävänä on aistia erilaisia makuja. Tämä aisti auttaa eliötä välttämään myrkyllistä tai pilaantunutta ravintoa. Nenä toimii hajuaistimena, eli se tunnistaa erilaiset hajut. Korvien tehtävänä on kuulla ääniä ja ihmisellä korva sisältää myös tasapainoaistin aistielimet. Silmät havaitsevat valoa, jonka aivot tulkitsevat kuvaksi, tätä kutsutaan näköaistimukseksi. Iho tuntee kylmän, kuuman, märän ja kivun. Iho tuntee kipua, jos kehoon tulee haavoja tai muita vammoja.

## Lähteet

## Kirjallisuutta
*

## Aiheesta muualla
Kuusankosken Veto

**Kuusankosken Veto** on entinen kuusankoskelainen urheiluseura. Se perustettiin vuonna 1931 ja toiminta loppui vuonna 1985. Veto muistetaan varsinkin pesäpallon miesten edustusjoukkueesta. Se pelasi aikoinaan kymmenen kautta Suomen pääsarjassa. Joukkue voitti 1930- ja 1940-luvuilla yhteensä seitsemän SM-mitalia. Kaikki mitalit tulivat peräkkäisillä kausilla. Mitaleista kolme on Suomen mestaruuksia (1935, 1937, 1940). Pesäpallon lisäksi Vedon lajina oli ainakin koripallo.

## Saavutukset
* Suomen mestari kolme kertaa: 1935, 1937, 1940
* SM-hopeaa kolme kertaa: 1934, 1936, 1938
* SM-pronssia 1939

## Palkinnot ja huomionosoitukset
### [[Itä-Länsi-ottelu|Miesten Itä-Länsi-valinnat]]
* Ahti Hakalainen (1932, 1934, 1935, 1936, 1937, 1945, 1946)
* Leo Hannula (1934, 1935, 1936, 1937)
* Ilkka Törrönen (1935)
* Osmo Leino (1936, 1937, 1938, 1939, 1940, 1945)
* Toivo Jokinen (1938, 1939, 1946, 1947)
* Ossi Leino (1938)
* Kaino Markkanen (1938, 1939, 1940)
* Erkki Alhava (1940)
* Unto Liukkonen (1940)

### [[Liitto–Lehdistö-ottelu|Miesten Liitto-Lehdistö-valinnat]]
* Osmo Leino (1945)
* Kaino Markkanen (1945, 1946)
* Hannu Vainio (1945)

## Sarjasijoitukset

## Lähteet
Keravan KooPee

**Keravan KooPee** eli **Keravan Palloseura** on entinen keravalainen pesäpalloseura. Se perustettiin 3. lokakuuta vuonna 1927. Puheenjohtajana toimi tuolloin Väitö Vuorisalo. Perustamisen jälkeen seuralla oli mies- ja naisjoukkueet. Miesten joukkue pelasi pääsarjassa eli silloisessa Suursarjassa vuodet 1935 ja 1937–1939. Näiltä vuosilta joukkue saavutti SM-hopeaa vuonna 1937. Myöhemmin joukkue pelasi vielä mestaruussarjassa vuonna 1953, mutta jäi sijalle 12. Muuten miesten joukkue pelasi Suomi-sarjaa vuodet 1930–1933, 1945–1947, 1950–1952, 1954–1955 ja 1958. Kaudet 1934 ja 1936 KooPee pelasi valtakunnansarjassa, jonka se voitti vuonna 1934. 28. tammikuuta vuonna 1960 KooPee yhdistyi Keravan Pallotoverien kanssa Keravan Pallokerhoksi.

## Palkinnot ja huomionosoitukset
### [[Itä-Länsi-ottelu|Miesten Itä-Länsi-valinnat]]
* Toivo Sariola (1934, 1935, 1936, 1937, 1938, 1939, 1940, 1947)
* Olli Veijola (1936, 1937, 1938)
* Tauno Luomi (1937)
* Niilo Tarvajärvi (1938, 1939)

### [[Liitto–Lehdistö-ottelu|Miesten Liitto-Lehdistö-valinnat]]
* Tauno Luomi (1945)

## Saavutukset
* SM-hopeaa vuonna 1937
* Valtakunnansarjan voitto 1934

## Lähteet
Viitasiepparit

**Viitasiepparit** (*Lathrotriccus*) on tyrannien heimoon kuuluva lintusuku.

## Viitasieppareihin (''Lathrotriccus'') kuuluvia lajeja
* Harmaarintasieppari (*Lathrotriccus griseipectus*)
* Viitasieppari (*Lathrotriccus euleri*)

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006) 
*ITIS: Lathrotriccus
Mikrotomi

**Mikrotomi** on mm. kudosten laboratoriotutkimusten valmistelussa käytettävä mekaaninen leikkauslaite, jolla valmistetaan mikroskoopilla tarkasteltaviksi soveltuvia ohuita leikkeitä kudosnäytteistä. Mikrotomin kehitti C. M. Topping 1840-luvulla ja sitä parantelivat 1800-luvun jälkipuoliskolla H. Welcker ja Wilhelm His.

Nykyaikaisen mikrotomin terä on joko pyörivä tai liukuva. Tarkoituksen mukaan voidaan valita teräksinen, lasinen tai timanttiterä. Terästeriä käytetään eläinkudosten leikkaamiseen, lasista veitsiterää käytetään elektronimikroskooppia varten tarkoitettujen näytteiden valmistamiseen. Karkeampaa timanttiterää käytetään koviin materiaaleihin kuten luuhun ja hampaaseen ja jalokivilaatuista timanttiterää elektronimikroskoopin näytteisiin.

## Lähteet
Ezzedine Chakroun

**Ezzedine Chakroun** (s. 13. kesäkuuta 1948 Sfax, Tunisia) on tunisialainen jalkapalloilija, pelipaikaltaan hyökkääjä. Hän on Tunisian jalkapallomaajoukkueen kautta aikain neljänneksi paras maalintekijä.

## Ura
Chakroun aloitti uransa kotikaupungissaan CS Sfaxienissa joukkueessa, josta hän siirtyi ensimmäisen kauden jälkeen toiseen paikalliseen seuraan Sfax Railways Sportsiin vuonna 1967. Siirto kannatti sillä Chakroun juhli ensimmäisellä kaudellaan Tunisian liigamestaruutta onnistuen maalinteossa 9 kertaa 22 ottelussa. Sittemmin Chakrounin maalimäärät vaihtelivat selkeästi, kuten kausina 1970–1971 ja 1971–1972, jollain hän teki molemmilla kausilla 4 maalia. Sittemmin Chakroun voitti maalikuninkuuden kaudella 1972–1973 tehtyään 26 ottelussa 23 maalia. Hän pelasi Tunisian pääsarjassa aina vuoteen 1978 asti, jonka jälkeen Chakroun siirtyi Saudi-Arabiaan muutamaksi vuodeksi. Palattuaan takaisin Tunisiaan maaliskuussa 1981 Sfax Railways Sportsin riveihin, hän loukkaantui 27. toukokuuta 1981 Club Africainin vastaan pelatussa ottelussa, joka myös päätti hänen uransa.

### Maajoukkue
Tunisian maajoukkueessa Chakroun pelasi ensi kerran vuonna 1967 Algeriaa vastaan. Hänen parhaat vuotensa olivat 1971–1973 välisenä aikana, jolloin Chakroun teki 14 maalia 23 ottelussa. Yhteensä hän teki 19 maalia 40 ottelussa. Maalimäärä oli myös Tunisian maajoukkueen uusi ennätys, jonka Chakroun teki vuonna 1973. Ennätys kesti aina vuoteen 2001 asti, jolloin Adel Sellimi rikkoi sen tekemällä 20 maalia.

## Saavutukset
*Tunisian liigan paras pelaaja: 1973
*Tunisian liigan paras maalintekijä: 1973
*Tunisian liigamestaruus: 1968

## Tilastot
Kim Batten

**Kim Batten** (s. 29. maaliskuuta 1969) on yhdysvaltalainen 400 metrin aitajuoksija ja olympiamitalisti. Hän voitti lajinsa maailmanmestaruuden vuonna 1995 parantaen samalla maailmanennätystä. Elokuuhun 2019 mennessä vain Dalilah Muhammad, Julija Petšonkina, Melaine Walker ja Lashinda Demus ovat juosseet matkan häntä nopeammin.

Kim Batten sijoittui Tokion MM-kilpailuissa 1991 viidenneksi 400 metrin aitajuoksussa ajalla 53,98&nbsp;s. Kolmesta yhdysvaltalaisesta hän oli heikoin, sillä Janeene Vickers sijoittui kolmanneksi ja Sandra Farmer-Patrick neljänneksi. Barcelonan 1992 olympialaisiin hän ei päässyt mukaan. Stuttgartin MM-kilpailuissa 1993 hän sijoittui neljänneksi ajalla 53,84&nbsp;s ja jäi 0,36 sekunnin erolla mitalisijojen ulkopuolelle.

Göteborgin MM-kilpailuissa 1995 Batten voitti kultaa uudella maailmanennätyksellä 52,61&nbsp;s. Hän joutui lopussa tiukoille, sillä kovasti kirinyt maannainen Tonja Buford hävisi vain yhdellä sadasosasekunnilla. Atlantan 1996 olympialaisissa Batten saavutti hopeaa ajalla 53,08&nbsp;s. Jamaikan Deon Hemmings oli häntä 0,26 sekuntia nopeampi.

Ateenan MM-kilpailuissa 1997 Batten saavutti pronssia ajalla 53,52&nbsp;s. Hän juoksi myös 4&nbsp;×&nbsp;400 metrin viestissä, jossa Yhdysvallat sai hopeaa loppuajalla 3.21,03. Viimeisen kerran Batten kilpaili arvokisoissa Sydneyn 2000 olympialaisissa, joissa hän karsiutui välierissä ajalla 55,73&nbsp;s.

## Lähteet
* 
* 
* 
* 

### Viitteet
Helsingin Pallo-Toverit

**Helsingin Pallo-Toverit** (PT) on helsinkiläinen urheiluseura. Se tuli kaikkein tunnetuimmaksi pesäpallotoiminnastaan. Lisäksi Pallo-Toverit pelasivat myös hiukan pesäpallon kaltaista softballia. Pallo-Toverit olivat aikoinaan pesäpallon huippujoukkue voittaen yhden miesten Suomen mestaruuden ja yhteensä 7 SM-mitalia. 

Helsingin Pallo-Toverit pelasi miesten mestaruussarjassa yhteensä 32 kauden ajan vuosina 1923–1944, 1948–1952 ja 1955–1962 sekä naisten pääsarjassa 17 kauden ajan vuosina 1955–1973. Pallo-Toverien naiset ovat voittaneet 12 Suomen mestaruutta. Vuoden 1955 jälkeen pelatussa sarjamuotoisessa kilpailussa Pallo-Toverit on juhlinut lisäksi viisi kertaa SM-hopeaa ja kerran pronssia.

## Saavutukset
**Miehet**
* Suomen mestari 1959
* SM-hopeaa 2 kertaa: 1926, 1951
* SM-pronssia 4 kertaa: 1931, 1932, 1934, 1938
**Naiset**
* Suomen mestari 12 kertaa: 1950, 1951, 1952, 1953, 1954, 1956, 1958, 1959, 1963, 1964, 1965, 1966 (1965-66 ilman pistemenetyksiä)
* SM-hopeaa 5 kertaa (vuodesta 1955): 1955, 1957, 1960, 1961, 1962
* SM-pronssia (vuodesta 1955) 1967

## Junioritoiminta

## Palkinnot ja huomionosoitukset
### Palkitut

**Etenijäkuningatar:**
* Auli Liesto (1964, 1966)
* Aulikki Pihlajamäki (1965)
* Tuula Rantanen (1967)

**Lyöjäkuningatar:**
* Sinikka Takasalo (1955)
* Auli Liesto (1959)
* Tuula Rantanen (1964, 1965, 1966, 1967)

**Vuoden lukkari:**
* Rauno Mäntynen (1958)

**Vuoden pesäpalloilija:**
* Uuri Ståhlhammar (1959)
* Riitta Hämäläinen (1964)
* Tuula Rantanen (1965, 1966, 1967)

### [[Itä-Länsi-ottelu|Miesten Itä-Länsi-valinnat]]

* Kalevi Ihalainen (1932, 1933, 1934, 1935, 1936, 1937, 1938, 1945, 1946, 1948, 1949, 1951)
* Erkki Merinen (1932)
* Eino Pikkarainen (1932)
* Pentti Lainela (1933, 1934)
* Viljo Sunden (1934)
* Väinö Koutsa (1936)
* Viljo Pyykkö (1937)
* Mauno Heinonen (1938, 1939)
* Vilho Jäderholm (1943)

* Nikolai Semeri (1943)
* Esko Salminen (1948, 1951, 1952, 1953, 1954)
* Toivo Ilola (1950, 1951, 1952, 1957)
* Leo Liusvaara (1950, 1952)
* Ossi Halonen (1952)
* Eero Vilevaara (1955)
* Rauno Mäntynen (1957, 1958, 1959)
* Esko Halonen (1959)
* Uuri Ståhlhammar (1959, 1960, 1961)
* Taisto Tikkanen (1964)

### [[Itä-Länsi-ottelu|Naisten Itä-Länsi-valinnat]]
* Anja Ihalainen (1961)
* Sinikka Karjala (1961)
* Tuula Rantanen (1961, 1962, 1963, 1964, 1965, 1966, 1967)
* Anja Rummukainen (1961, 1962, 1963)
* Riitta Hämäläinen (1962, 1963, 1964, 1965, 1966, 1967)
* Auli Liesto (1964)
* Seija Happonen (1965)
* Aulikki Pihlajamäki (1966)

### [[Liitto–Lehdistö-ottelu|Miesten Liitto-Lehdistö-valinnat]]
* Kalevi Ihalainen (1945, 1946, 1948)
* Esko Salminen (1948)
* Toivo Ilola (1957)
* Esko Lignell (1959, 1961)
* Rauno Mäntynen (1959, 1960)
* Uuri Ståhlhammar (1959, 1960, 1961)
* Jorma Kyntölä (1966)

## Lähteet

## Aiheesta muualla

* http://vessix.kotisivukone.com/files/vessix.kotisivukone.com/Pesis/seurat/helsingin_pallo-toverit.xls
Junko Asari

**Junko Asari** (s. 22. syyskuuta 1969) on entinen japanilainen kestävyysjuoksija.

Asari voitti maratonjuoksun maailmanmestaruuden Stuttgartin MM-kilpailuissa 1993. Hänen loppuaikansa oli 2.30.03. Atlantan 1996 olympialaisissa hän sijoittui 17:nneksi ajalla 2.34.31. Sevillan MM-kilpailuissa 1999 hän oli 16:s ajalla 2.31.39. Sevillassa Japanin joukkue voitti maratonin maailmancupin mutta Asarin aikaa ei laskettu mukaan tuloksiin, koska hän ei ollut kolmen parhaan japanilaisen joukossa.

Maratonennätyksensä 2.26.10 Asari juoksi Osakan maratonilla 1994.

## Lähteet

* 
*
Carla Sacramento

**Carla Cristina Paquete Sacramento** (s. 10. joulukuuta 1971) on entinen portugalilainen keskimatkojen juoksija. Hän voitti maailmanmestaruuden 1 500 metrin juoksussa vuonna 1997.

Carla Sacramento aloitti aikuisten arvokisauransa Barcelonan 1992 olympialaisissa, joissa hän karsiutui välierissä sekä 800:n että 1&nbsp;500 metrin juoksussa. Stuttgartin MM-kilpailuissa 1993 hän sijoittui 1&nbsp;500 metrin juoksun loppukilpailussa 11:nneksi ajalla 4.09,15. Vuonna 1994 hän saavutti sisäratojen EM-pronssia Pariisin hallikisojen 800 metrillä. Saman vuoden ulkoratojen EM-kilpailuissa Helsingissä hän oli kuudes sekä 800:lla että 1&nbsp;500 metrillä (ajat 2.00,01 ja 4.20,62), mutta tämän jälkeen hän keskittyi näistä kahdesta pidemmälle matkalle.

Uransa ainoan sisäratojen MM-mitalin Sacramento sai Barcelonassa 1995 sijoittumalla 1&nbsp;500 metrillä hopealle. Samana vuonna Göteborgissa ulkoratojen MM-kilpailuissa hän saavutti 1&nbsp;500 metrillä pronssia ajalla 4.03,79. Vuonna 1996 hän voitti Tukholmassa sisäratojen Euroopan mestaruuden ajalla 4.08,95. Atlantan 1996 olympialaisissa hän sijoittui kuudenneksi ajalla 4.03,91. Uransa suurimman voiton hän saavutti Ateenan MM-kilpailuissa 1997 voittaessaan kultaa ajalla 4.04,24. Budapestin EM-kilpailuissa 1998 hän hävisi vain olympiavoittaja Svetlana Masterkovalle ja sai hopeaa ajalla 4.12,62.

Sacramento jatkoi arvokisauraansa vuoteen 2004 saakka. Sevillan MM-kilpailuissa 1999 hän sijoittui 1&nbsp;500 metrillä viidenneksi ajalla 4.01,29. Sydneyn 2000 olympialaisissa sijoitus oli kymmenes ja loppuaika 4.11,15. Edmontonin MM-kilpailuissa 2001 hän oli neljäs ajalla 4.03,96. Wienissä sisäratojen EM-kilpailuissa 2002 hän sai hopeaa tavallista pidemmällä matkalla eli 3&nbsp;000 metrillä. Kesällä Münchenin EM-kilpailuissa hän oli 1&nbsp;500 metrillä kahdestoista ajalla 4.17,01. Pariisin MM-kilpailuissa 2003 ja Ateenan olympialaisissa 2004 hänen urakkansa päättyi välieriin.

## Lähteet

* 
* 
* 
* 
* 
* 
*
Mark Ravenhill

**Mark Ravenhill** (s. 7. kesäkuuta 1966) on brittiläinen näytelmäkirjailija. Hän opiskeli englantia ja draamaa Bristolin yliopistossa. Hänen ensimmäinen täysimittainen näytelmänsä oli *Shopping and Fucking*, joka sai kantaesityksensä Lontoossa vuonna 1996.

Ravenhillillä on epilepsia ja hänet todettiin HIV-positiiviseksi vuonna 1990. Hän on avoimesti  homoseksuaali.

## Lähteet
Eleniat

**Eleniat** (*Elaenia*) on tyrannien heimoon kuuluva lintusuku. Sukuun kuuluu 19 lajia.

## Elenioihin (''Elaenia'') kuuluvia lajeja
* Antillienelenia (*Elaenia fallax*)
* Harmaarintaelenia (*Elaenia albiceps*)
* Isoelenia (*Elaenia dayi*)
* Keltavatsaelenia (*Elaenia pallatangae*)
* Kirjosiipielenia (*Elaenia spectabilis*)
* Mangrove-elenia (*Elaenia martinica*)
* Noronhanelenia (*Elaenia ridleyana*)
* Pensaselenia (*Elaenia cristata*)
* Pikkunokkaelenia (*Elaenia parvirostris*)
* Ruskoelenia (*Elaenia pelzelni*)
* Ruskotäpläelenia (*Elaenia ruficeps*)
* Savannielenia (*Elaenia chiriquensis*)
* Suomuselkäelenia (*Elaenia gigas*)
* Tepuielenia (*Elaenia olivina*)
* Tuhkaelenia (*Elaenia strepera*)
* Töyhtöelenia (*Elaenia flavogaster*)
* Viherelenia (*Elaenia mesoleuca*)
* Vuorielenia (*Elaenia frantzii*)
* Ylänköelenia (*Elaenia obscura*)

## Lähteet

## Aiheesta muualla
*ITIS: Elaenia
Hiromi Suzuki

**Hiromi Suzuki** (s. 6. joulukuuta 1968) on entinen japanilainen kestävyysjuoksija. Hän voitti maratonin maailmanmestaruuden vuonna 1997.

Suzuki oli 1990-luvun alkupuolella maansa paras 10&nbsp;000 metrin juoksija. Barcelonan 1992 olympialaisissa hän karsiutui vielä alkuerissä mutta Göteborgin MM-kilpailuissa 1995 hän sijoittui loppukilpailussa kahdeksanneksi ajalla 31.54,01 ja Atlantan 1996 olympialaisissa 16:nneksi ajalla 32.43,39.

Ateenan MM-kilpailuissa 1997 Suzuki voitti maratonilla kultaa ajalla 2.29.48. Japanin joukkue voitti myös samalla juostun maratonin maailmancupin, johon laskettiin kunkin maan kolmen parhaan juoksijan aika.

Maratonennätyksensä 2.26.27 Suzuki juoksi Osakassa vuonna 1996.

## Lähteet

* 
*
James Fox

**James Fox** (alk. **William Fox**) (s. 19. toukokuuta 1939 Lontoo, Englanti) on englantilainen näyttelijä. Hänet tunnetaan elokuvista *[[Palvelija (elokuva)|Palvelija]]* (1963), *[[Nuo mainiot miehet lentävissä koneissaan]]* (1964) ja *[[Matka Intiaan]]* (1984).

James Fox aloitti elokuvauransa jo 11-vuotiaana lapsinäyttelijänä nimellä William Fox. Hänen ensimmäinen pääroolinsa oli Ealing-komediassa *[[The Magnet]]* (1950). 

Mick Jaggerin kanssa tehdyn psykedeelisen rikoselokuvan *[[Performance (elokuva)|Performance]]* (1970) kuvausten jälkeen James Fox hakeutui psykiatriseen hoitoon, tuli uskoon ja oli poissa elokuvien teosta yli kymmenen vuotta. Syiksi on kerrottu kuvauksissa käytetty DMT-huume ja vuonna 1971 sattunut Foxin isän kuolema, mutta Fox on myöhemmin sanonut olleensa ylirasittunut jo ennen *Performancen* kuvauksia ja tauon tehneen hänelle hyvää.

Fox on naimisissa Mary Elisabeth Piperin kanssa. Heillä on viisi lasta, joista yksi on näyttelijä-poliitikko Laurence Fox.

James Foxin veli Edward Fox on myös näyttelijä.

## Palkinnot
*Bafta (1964)

### Ehdokkuudet
*Bafta (1986)
*Golden Globe (1966)
*Golden Laurel (1965)

## Lähteet

## Aiheesta muualla
*
Ljudmila Galkina

**Ljudmila Galkina** (s. 20. tammikuuta 1972) on entinen venäläinen pituushyppääjä. Hän voitti maailmanmestaruuden hallissa vuonna 1995 ja ulkoradoilla vuonna 1997.

Ljudmila Galkina sijoittui Stuttgartin MM-kilpailuissa 1993 pituushypyssä parhaana venäläisenä viidenneksi tuloksella 674&nbsp;cm. Helsingin EM-kilpailuissa 1994 hän hyppäsi karsinnassa tuloksen 626&nbsp;cm eikä selviytynyt loppukilpailuun. Barcelonan sisäratojen MM-kilpailuissa 1995 hän voitti kultaa tuloksella 695&nbsp;cm. Saman vuoden kesällä Göteborgin MM-kilpailuissa hän jäi karsinnassa tulokseen 649&nbsp;cm ja karsiutui jälleen.

Ateenan MM-kilpailuissa 1997 Galkina voitti kultaa uransa pisimmällä tilastokelpoisella hypyllä 705&nbsp;cm. Budapestin EM-kilpailuissa 1998 hän sai pronssia myötätuulituloksella 706&nbsp;cm. Sevillan MM-kilpailuissa 1999 hän sijoittui neljänneksi tuloksella 682&nbsp;cm. Hän hävisi vain yhden senttimetrin 2000-luvulla dopingin käytöstä tuomitulle Marion Jonesille.

Sydneyn 2000 olympialaisissa Galkina sijoittui pituushypyssä yhdeksänneksi tuloksella 656&nbsp;cm. Edmontonin MM-kilpailuissa 2001 hän oli kahdeksas tuloksella 670&nbsp;cm. Wienissä sisäratojen EM-kilpailuissa 2002 hän sai pronssia tuloksella 668&nbsp;cm. Pariisin MM-kilpailuissa 2003 hän sijoittui vielä kymmenenneksi tuloksella 645&nbsp;cm.

Galkinan ulkoratojen ennätys pituushypyssä on 705&nbsp;cm vuodelta 1997. Sisäradoilla hän hyppäsi 700&nbsp;cm vuonna 2001.

## Lähteet

* 
* 
* 
* 
* 
*
Abdol Hossein Sardari

**Abdol Hossein Sardari**, (noin. 1895–1981) oli azerbaijan- iranilainen valtiomies ja diplomaatti, joka pelasti juutalaisia toisen maailmansodan holokaustin aikana. Hänet tunnettiin ”Iranin Schindlerinä”. Holokaustin muistosäätiö Yad Vashem on nimennyt hänet Vanhurskaaksi kansakuntien joukossa.

Sardari oli Iranin konsulaatti Pariisissa vuonna 1941. Pariisissa oli tuolloin suurehko persianjuutalainen yhteisö. Keväällä 1940 Adolf Hitlerin johtaman natsi-Saksan joukot miehittivät kaupungin. Iranin ja Saksan välillä oli sopimus, jonka mukaan Saksa takaa iranilaisten turvallisuuden. Sardari sai näin taattua turvapaikan Ranskassa niille persianjuutalaisille, jotka olivat asuneet siellä sitten Persian valtakunnan ajan. Sardari kamppaili natsivirkamiesten kanssa siitä kuuluuko persianjuutalaisten suojeleminen sopimukseen vai ei, kunnes lopulta asiassa päästiin yksimielisyyteen. Persianjuutalaiset evakuoitiin takaisin Iraniin.

Sardari meni kuitenkin vielä pidemmälle. Hän ymmärsi natsien vainojen vakavuuden ja antoi Iranin passeja 500 kappaletta tuhansille ei-persialaiselle juutalaisille, jotka pelastuivat.

Sardari ei toiminut Iranin hallituksen toimeksiannosta tai uskontonsa nimissä, vaan oma-aloitteisesti vaikka oli itse muslimi.

Abdol Hossein Sardaria kunnioitetaan monissa juutalaisjärjestöissä, kuten esimerkiksi Simon Wiesenthal keskuksessa. Huhtikuussa 1978 Sardari sai virallisen tunnustuksen Israelin valtiolta ja sai nimensä Yad Vashemin holokaustimuseoon Israelissa.

Abdol Hossein Sardari kuoli vuonna 1981 Nottinghamissa.

## Lähteet
Markku Tähtinen

**Markku Tähtinen** (s. 10. huhtikuuta 1978 Pori) on suomalainen uransa päättänyt jääkiekkoilija. Tähtinen on edustanut urallaan Porin Ässiä, Rauman Lukkoa, Skellefteå AIK:ta, České Budějovicea, Jokereita, Pelicansia, EfB Ishockeya, Alleghe Hockeya, Kaufbeurenia, Arystan Temirtauta, Beibarys Atyrauta, Cardiff Devilsiä ja Milton Keynes Lightningia.

Tähtinen pelasi ensimmäiset pelinsä SM-liigassa kaudella 1998–1999, jolloin pääsi pelaamaan 22 ottelussa tehoin 1+2=3, ja kärsi 6 rangaistusminuuttia. Pisteiden valossa Tähtisen paras kausi oli Lukon riveissä kaudella 2003–2004, jolloin hän teki 53 ottelussa tehot 8+32=40 istuen 30 jäähyminuuttia.

Tähtinen oli ainakin liigauransa aikana varsin taitava mailankäsittelijä ja älykäs pelinrakentaja. Hänen parhaana ominaisuutenaan mainittiin erinomainen syöttötaito. Toisaalta Tähtinen ei koskaan viihtynyt fyysisessä pelissä. Tähtinen sai myös paljon jäähyjä ns. kahvakiekon pelaamisesta.

## Tilastot

## Lähteet
* Pelicans testaa sentteri Markku Tähtistä
* Tähtinen ja Haverinen siirtyvät Kazakhstaniin
* 
*
Will Mellor

**Will Mellor** (s. 3. huhtikuuta 1976 Bredbury, Stockport, Suur-Manchester, Englanti) on englantilainen näyttelijä ja muusikko.

## Elämäkerta
Mellor syntyi Bredburyssa Stockportin alueella Suur-Manchesterissa, jossa hän myös vietti lapsuutensa neljän vanhemman sisarensa kanssa. Näyttelemisen pariin Mellor päätyi vuonna 1990 näyteltyään Ben Rowlingsonia televisiosarjassa *[[Children's Ward]]*.

Mellor meni naimisiin Michelle McSweenin kanssa elokuussa 2007. Heillä on kaksi lasta, vuonna 2005 syntynyt poika ja vuonna 2008 syntynyt tytär.

## Lähteet

## Aiheesta muualla
*
Hanne Haugland

**Hanne Haugland** (s. 14. joulukuuta 1967) on entinen norjalainen korkeushyppääjä. Hän voitti maailmanmestaruuden vuonna 1997.

Hanne Haugland aloitti arvokisauransa Rooman MM-kilpailuissa 1987, jolloin hän ei vielä selviytynyt korkeushypyn karsinnasta jatkoon. Hän saavutti sisäratojen EM-hopeaa Haagissa 1989 tuloksella 196&nbsp;cm. Splitin EM-kilpailuissa 1990 hän sijoittui kahdeksanneksi tuloksella 189&nbsp;cm. Vielä neljänneksi sijoittunut sai saman tuloksen, mutta Hauglandin sijoitusta heikensi 189 senttimetrin korkeudella olleen riman pudotus ensimmäisellä yrityksellä. Stuttgartin MM-kilpailuissa 1993 hän sijoittui yhdeksänneksi tuloksella 188&nbsp;cm. Helsingin EM-kilpailuissa 1994 hän oli viides samalla tuloksella pronssimitalistin kanssa (193&nbsp;cm). Göteborgin MM-kilpailuissa 1995 hän sijoittui kuudenneksi tuloksella 196&nbsp;cm ja Atlantan 1996 olympialaisissa kahdeksanneksi ylitettyään jälleen 196 senttimetriä.

Sisäratojen MM-kilpailuissa Pariisissa 1997 Haugland saavutti pronssia tuloksella 200&nbsp;cm. Kesällä Ateenan MM-kilpailuissa hän voitti kultaa tuloksella 199&nbsp;cm. Hän ei kolmella ensimmäisellä yrityksellään ylittänyt tuolla korkeudella ollutta rimaa, mutta kun siihen eivät pystyneet myöskään Inha Babakova ja Olga Kaliturina, jotka Hauglandin tavoin olivat ylittäneet aiemmat korkeudet ensimmäisellään, jatkettiin kilpailua voitosta kolmen naisen kesken käydyllä uusinnalla. Uusinnassa Haugland ylitti ainoana 199&nbsp;cm ja vei voiton.

Sevillan MM-kilpailuissa 1999 Haugland sijoittui kymmenenneksi tuloksella 193&nbsp;cm. Arvokisauransa hän päätti Sydneyn 2000 olympialaisiin, joissa hän jäi karsintaan tuloksella 189&nbsp;cm. Hänen ennätyksensä on 201&nbsp;cm vuodelta 1997.

Hanne Hauglandin isä Terje Haugland oli aikanaan Norjan parhaita pituushyppääjiä. Hänen isoisänsä Eugen Haugland sijoittui kolmiloikassa neljänneksi Oslon EM-kilpailuissa 1946. Hänen aviomiehensä Håkon Särnblom oli korkeushypyn moninkertainen arvokisaedustaja.

## Lähteet

* 
* 
* 
* 
*
Töyhtönapsijat

**Töyhtönapsijat** (*Anairetes*) on tyrannien heimoon kuuluva lintusuku. Sukuun kuuluu 6 lajia.

## Töyhtönapsijoihin (''Anairetes'') kuuluvia lajeja
* Juanfernandezinnapsija (*Anairetes fernandezianus*)
* Kiharatöyhtönapsija (*Anairetes parulus*)
* Kirjotöyhtönapsija (*Anairetes flavirostris*)
* Pitkätöyhtönapsija (*Anairetes nigrocristatus*)
* Töyhtönapsija (*Anairetes reguloides*)
* Vuoritöyhtönapsija (*Anairetes alpinus*)

## Lähteet

## Aiheesta muualla
*ITIS: Anairetes
Niko Palonen

**Niko Palonen** (s. 30. tammikuuta 1989 Pori) on suomalainen uransa päättänyt jääkiekkoilija. Hän pelasi viimeksi Suomi-sarjassa Karhu HT:ssa kaudella 2016–2017.. Peliuransa päätettyään hän on toiminut Karhu HT:n pelaajakoordinaattorina ja urheilujohtajana.

Palonen pelasi SM-liigassa pelaavan Ässien riveissä kaksi ottelua kaudella 2011–2012, kunnes siirtyi lainalle Mestikseen, lokakuussa 2011 Jukureihin ja saman vuoden marraskuussa Hokkiin.

Palonen on pelannut urallaan aikaisemmin Ässien junioreissa pisteitä takoen, kunnes siirtyi edustusjoukkueen miehistöön. Pisteiden takomisen ohella Palonen harrasti myös mielellään taklauspeliä, sillä Palonen tunnetaan äärettömän kovasta taklauspelistään. Hän pelaa tilanteet loppuun asti.

Parhaan pisteellisen kautensa Palonen pelasi Ässien junioreissa kaudella 2007–2008, jolloin hän teki 34 ottelussa tehot 11+11=22 ja istui 70 jäähyminuuttia. Kaudella  Palonen pelasi SM-liigassa 27 ottelua ja Mestiksessä viisi ottelua Suomen alle 20-vuotiaiden maajoukkueessa. Kaudella  Palonen pelasi SM-liigassa kuusi ottelua ja pelasi loppukauden lainalla Mestis-seura KooKoossa. Syyskuussa 2010 Palonen siirtyi Vaasan Sportiin. Mestis-kauden aikana hän pelasi Sportissa neljä ottelua ja Kajaanin Hokissa 22 ottelua.  Palonen palasi takaisin Ässien liigajoukkueeseen, jossa pelasi 14 ottelua. Kauden aikana hän pelasi lainalla myös Mestiksen Jukureissa ja Hokkissa yhteensä 24 ottelua.

Kaudelle 2012-2013 Palonen siirtyi pelaamaan Ukrainaan Bilyy Bars Bila Tserkva -joukkueeseen. 22 pelaamassaan ottelussa Palonen teki kahdeksan maalia ja 11 tehopistettä ja keräsi 41 jäähyminuuttia. Ukrainan kauden jälkeen Palonen palasi Turkuun pelaamaan Mestiksen TuTossa. Tämän jälkeen hän siirtyi vielä kolmeksi kaudeksi pelaamaan porilaiseen Karhu HT:n alasarja joukkueeseen.

## Tilastot

## Lähteet
Juovanapsijat

**Juovanapsijat** (*Mecocerculus*) on tyrannien heimoon kuuluva lintusuku.

## Juovanapsijoihin (''Mecocerculus'') kuuluvia lajeja
* Isojuovanapsija (*Mecocerculus leucophrys*)
* Pikkujuovanapsija (*Mecocerculus poecilocercus*)
* Ruskojuovanapsija (*Mecocerculus hellmayri*)
* Ruskosiipinapsija (*Mecocerculus calopterus*)
* Sitruunavatsanapsija (*Mecocerculus minor*)
* Valkojuovanapsija (*Mecocerculus stictopterus*)

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006) 
*ITIS: Mecocerculus
Boris Lisanevitš

**Boris Nikolajevitš Lisanevitš** (; 4. lokakuuta 1905 Odessa – 20. lokakuuta 1985 Kathmandu, Nepal) oli venäläinen emigrantti-balettitanssija, ja hän toimi ravintoloitsijana ja hotellinomistajana Nepalissa. Lisanevitš edisti Nepalissa maan turismia hallituksen neuvonantajana ja perusti maahan ensimmäinen hotellin, nimeltään *The Royal Hotel* sekä *Yak & Yeti* -hotelli-ravintolan.

## Varhainen elämä ja balettiura
Lisanevitš syntyi Odessassa nuorimpana kolmesta lapsesta. Hänen isoisoisänsä on Grigori Ivanovitš Lisanevitš, joka otti osaa Borodinon taisteluihin. Tämän muotokuva on Talvipalatsin sotilasgalleriassa.

Yhdeksänvuotiaana Boris meni Odessan kadettikouluun. Vuonna 1924 hän muutti Ranskaan. Monte Carlossa hän meni naimisiin balettitanssija Kira Štšerbachevan kanssa. Kiran kautta hän liittyi Sergei Djagilevin johtamaan Ballets russesiin, jossa hän oli vuoteen 1929. Tämän jälkeen Lisanevitš esiintyi muun muassa Etelä-Amerikassa, Lontoossa ja Milanossa.

Lisanevitšin työviisumi Isossa-Britanniassa umpeutui ja vain Kansainliiton pakolaispassilla elävä tanssija sai työtä Bombaysta 1930-luvulla ja matkusti muun muassa Ceylonissa, Indokiinassa, Malaijissa ja Shanghaissa, ja lopulta asettui asumaan Kalkuttaan, jonne hän perusti *Klubi 300* -nimisen yökerhon.

Klubi avattiin vuonna 1936, ja Lisanevitš työskenteli siellä vuoteen 1946, kunnes muutti New York Cityyn, josta muutti myöhemmin takaisin Intiaan. Hän tapasi New Yorkissa maanpaossa asuvan venäläisen ruhtinaan Emmanuel Golitsynin. Nepalin tuleva kuningas Tribhuvan kävi Klubi 300:ssa vuonna 1944 ollessaan hoitamassa terveyttä Intiassa. Lisanevitšista ja kuninkaasta tuli ystäviä. Myöhemmin Lisanevitš järjesti salaisen tapaamisen kuningas Tribhuvan ja Intian pääministerin Jawaharlal Nehrun välillä, joka tuki kuninkaan valtaantuloa maassa. Vuonna 1949 Lisanevitš meni naimisiin tanskalaisen naisen kanssa, jonka hän tapasi Bombayssa, ja pari vihittiin Kööpenhaminassa. Vuonna 1951 kuningas Tribhuvan syrjäytti vallassa olevan Rana-suvun ja kutsui samalla Lisanevitšin Nepaliin turismin kehittäjäksi sekä hallituksen neuvonantajaksi. Neuvostoliiton Kathmandun-suurlähetystö tiedusteli, voiko Lisanevitš järjestää tapaamisen kuninkaan ja Valentina Tereskovan välille; muutenkin suurlähetystö kysyi usein neuvoja Lisanevitšilta.

## Nepalissa
Nepalista oli tuolloin vaikeata saada viisumeja, joten niiden hankkiminen 20 hengelle oli tehtävä Kalkutasta. He tulivat ensimmäisen kerran vuonna 1955 Nepaliin. Lisanevitš yritti suostutella kuningas Mahendraa, jotta tämä myöntäisi 15 päivän viisumit seuralle.

Lisanevitš avasi ensimmäisen *The Royal* -nimisen hotellin vanhaan Rama-suvun palatsiin, jonne avattiin kuuluisa Yak & Yeti -ravintola, ja siitä tuli myöhemmin oma yritys nimeltään *Yak & Yeti* -hotelli.

Lisanevitš on haudattu Ison-Britannian suurlähetystön pihalle Kathmanduun.

## Aiheesta muualla
* Pentti Ruohonen haastattelee Boris Lisanevitšia Nepalissa vuonna 1961 Ylen elävä arkisto
* Boris Lisanevitšin koko haastettelu vuonna 1961 MySpace.
Ruskorintasiepparit

**Ruskorintasiepparit** (*Xenotriccus*) on tyrannien heimoon kuuluva lintusuku.

## Ruskorintasieppareihin (''Xenotriccus'') kuuluvia lajeja
* Meksikonsieppari (*Xenotriccus mexicanus*)
* Ruskorintasieppari (*Xenotriccus callizonus*)

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006) 
*ITIS: Xenotriccus
Irina Stankina

**Irina Stankina**,  (s. 25. maaliskuuta 1977) on entinen venäläinen kilpakävelijä. Hän voitti maailmanmestaruuden vuonna 1995.

Irina Stankina voitti 5 kilometrin kävelyssä nuorten maailmanmestaruuden vuosina 1994 ja 1996. Ensimmäisen esiintymisensä aikuisten arvokisoissa hän teki Göteborgin MM-kilpailuissa 1995 ja voitti heti kultaa. Hänen loppuaikansa 10 kilometrin kilpailussa oli 42.13 ja hän voitti Italian Elisabetta Perronen kolmella sekä maannaisensa Jelena Nikolajevan ja Suomen Sari Essayahin seitsemällä sekunnilla. Hänellä oli tuolloin ikää 18 vuotta ja 135 päivää, joten hänestä tuli MM-kilpailujen kaikkien aikojen nuorin kultamitalisti.

Atlantan olympialaisissa 1996 ja Ateenan MM-kilpailuissa 1997 Stankinan taival päättyi hylkäykseen. Vuonna 1997 hän voitti maailmancupin 10 kilometrin kilpailun ajalla 41.52. Sevillan MM-kilpailuissa 1999 kilpailumatkana oli 20 kilometriä ja Stankina sijoittui 17:nneksi ajalla 1.35.42. Sydneyn 2000 olympialaisissa hän keskeytti.

## Lähteet

* 
* 
* 
*
Annarita Sidoti

**Annarita Sidoti** (25. heinäkuuta 1969 Gioiosa Marea, Sisilia – 21. toukokuuta 2015 Gioiosa Marea) oli italialainen kilpakävelijä. Hän voitti urallaan yhden maailmanmestaruuden ja kaksi Euroopan mestaruutta.

Pienikokoinen Sidoti aloitti arvokisauransa vuonna 1990. Hän sai 3&nbsp;000 metrin kävelyssä pronssia sisäratojen EM-kilpailuissa Glasgow'ssa. Kesällä Splitin EM-kilpailuissa hän voitti 21-vuotiaana 10 kilometrin kävelyssä kultaa loppuajalla 44.00. Tokion MM-kilpailuissa 1991 hän sijoittui yhdeksänneksi ajalla 44.18. Barcelonan 1992 olympialaisissa sijoitus oli seitsemäs ja loppuaika 45.23. Stuttgartin MM-kilpailuissa 1993 hän päätyi yhdeksänneksi ajalla 44.13.

Sisäratojen EM-kilpailuissa Pariisissa 1994 Sidoti voitti 3&nbsp;000 metrillä mestaruuden. Kesällä Helsingin EM-kilpailuissa hän taisteli jälleen voitosta mutta hävisi ajallaan 42.43 emäntämaan Sari Essayahille kuusi sekuntia. Jelena Nikolajevan hän jätti samalla ajalla pronssille. Göteborgin MM-kilpailuissa 1995 hän sijoittui 13:nneksi ajalla 44.06. Atlantan 1996 olympialaisissa loppuaika oli 43.57 ja sijoitus yhdestoista.

Ateenan MM-kilpailuihin 1997 Sidoti pääsi varanaisena mutta voitti kultaa 10 kilometrillä, joka aiemmista kisoista poiketen kilpailtiin ratakävelynä. Sidotin loppuaika oli 42.55,49. Hän oli 150-senttisenä kisojen lyhin kultamitalisti. Budapestin EM-kilpailuissa 1998 hän voitti uransa toisen Euroopan mestaruuden loppuajalla 42.49. Sevillan MM-kilpailuissa 1999 kilpailumatka oli tuplaantunut 20 kilometriksi ja Sidotin taival päättyi keskeytykseen. Myös Sydneyn 2000 olympialaisissa hän keskeytti. Hänen viimeiset arvokisasijoituksensa olivat kahdeksannet sijat sekä Edmontonin MM-kilpailuissa 2001 (loppuaika 1.31.40) että Münchenin EM-kilpailuissa 2002 (loppuaika 1.31.19).

Sidotilta löydettiin syöpäkasvain rinnasta hänen ollessaan raskaana vuonna 2009. Vuonna 2013 hän kertoi haastattelussa syövän voittaneen hänet. Kolmen lapsen äiti Sidoti kuoli Gioiosa Mareassa 45-vuotiaana syövän levittyä lopulta maksaan ja aivoihin. Hän oli vajonnut koomaan edellisenä päivänä.
__NOTOC__
## Lähteet
### Kirjallisuus
* 
* 
* 
* 
* 
* 
* 

### Internet
* 
* 
* 

### Viitteet
Loviisan Tor

**Loviisan Tor** on loviisalainen urheiluseura. Sen lajeja ovat nykyisin salibandy, hiihto ja yleisurheilu. Seuran miesten salibandyn edustusjoukkue pelasi kaudella 2009–2010 Suomen toiseksi korkeimmalla sarjatasolla I-divisioonassa ja nousi kauden 2009-2010 päätteeksi Salibandyliigaan. Lisäksi Tor on pelannut 1920-luvulla neljä kautta miesten pesäpallon pääsarjaa. Kaudella 2017-18 Tor pelaa miesten I-divisioonassa.

## Historia
Loviisan Tor on perustettu vuonna 1909. Seura rekisteröitiin sen varsinaisella nimellä Gymnastik- och Idrottsföreningen Tor r.f, mutta yhdistyksen nimi on nykyisin vain Loviisan Tor r.f.

Vuonna 1923 Tor osallistui toista kertaa järjestettyyn miesten pesäpallon SM-kilpailuun seitsemän muun joukkueen kanssa. Joukkue pelasi ensimmäisen ja kauden ainoan ottelunsa 12. elokuuta Lahden Suojeluskunnan vieraana häviten 4–0. Samalla Tor putosi cup-muotoisena pelatusta kilpailusta ensimmäisellä kierroksella puolivälierävaihessa. Torin joukkueessa ensimmäisellä kaudella pelasivat S.Lindholm, B.Kiljander, G.Berger, L.Bruce, F.Fransas, E.Petrell, G.Österman, H.Tallqvist, J.Pelin ja varamiehenä V.Johansson. Seuraavan kerran Tor osallistui samaiseen kilpailuun vuonna 1925, jolloin mukana oli kymmenen joukkuetta. Nytkin Torin kausi päättyi heti ensimmäisellä kierroksella Lahden Suojeluskunnan vieraana, mutta tappiolukemat olivat enää 7–6. Kaudella 1926 samaisessa kilpailussa Tor pelasi avusottelun kotonaan 29. elokuuta jälleen Lahden Suojeluskuntaa vastaan. Tor voitti ottelun lukemin 8–6 ja eteni SM-kilpailussa kuuden parhaan joukkoon. Toisella kierroksella Tampereen Pyrintö oli kuitenkin parempi lukemin 6–3, joten Torin haavaat SM-mitalista kaatuivat. Kaudella 1927 mukana oli 14 joukkuetta. Tor pelasi ottelunsa Loviisassa Haminan Suojeluskuntaa vastaan. Hamina voitti lukemin 2–12, joten Torin taival loppui tuohon. Samalla se oli viimeinen kausi, jonka tor on pelannut pesäpallossa Suomen ylimmällä sarjatasolla. Kaudella 1931 Tor osallistui vielä Suomen toiseksi korkeimmalla sarjatasolle B-sarjaan. Siinä se kuitenkin putosi heti avuskierroksella Lahden Mailaveikkojen kakkosjoukkueelle, joka voitti kaksi ottelua yhteistuloksella 40–10.

Miesten Salibandyliigassa seura pelasi ensimmäistä kertaa kaudella 2001–2002, jolloin se sijoittui kymmenenneksi. Seuraavalla kaudella sijoitus oli 11. ja edessä oli putomaminen sarjatasoa alemmas. Seuraavan kerran joukkue nousi liigaan kaudeksi 2010–2011. Lisäksi seura on pelannut kymmenen kautta miesten toiseksi korkeimmalla sarjatasolla I-divisioonassa.

## Lähteet

## Aiheesta muualla
* Seuran kotisivu
Töyhtösiepparit

**Töyhtösiepparit** (*Mitrephanes*) on tyrannien heimoon kuuluva lintusuku.

## Töyhtösieppareihin (''Mitrephanes'') kuuluvia lajeja
* Oliivitöyhtösieppari (*Mitrephanes olivaceus*)
* Töyhtösieppari (*Mitrephanes phaeocercus*)

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006) 
*ITIS: Mitrephanes
Ellina Zvereva

**Ellina Aleksandrovna Zvereva** (, ; s. 16. marraskuuta 1960) on valkovenäläinen kiekonheittäjä ja olympiavoittaja.

Zvereva esiintyi arvokilpailuissa ensimmäisen kerran jo Soulin 1988 olympialaisissa Neuvostoliittoa edustaen. Valko-Venäjän edustusasussa hän kilpaili vielä 20 vuotta myöhemmin Pekingin 2008 olympialaisissa. Molemmissa kilpailuissa hän sijoittui kuuden parhaan joukkoon. Hän voitti olympiakultaa Sydneyssä 2000 sekä maailmanmestaruuden Göteborgissa 1995 ja Edmontonissa 2001. Jälkimmäisen mestaruuden hetkellä hänellä oli ikää 40 vuotta ja 268 päivää, ja hänestä tuli MM-kilpailujen historian vanhin maailmanmestari. Edmontonin kultamitalinsa hän tosin sai vasta kisan alun perin voittaneen Natalja Sadovan kärähdettyä dopingtestissä. Zvereva itse oli jäänyt kiinni steroidien käytöstä vuonna 1992.

## Arvokisasijoitukset

* Soulin olympialaiset 1988: Viides (68,94&nbsp;m) 
* Splitin EM-kilpailut 1990: Kuudes (63,88&nbsp;m) 
* Tokion MM-kilpailut 1991: Yhdeksäs (63,22&nbsp;m) 
* Stuttgartin MM-kilpailut 1993: Karsinnan 17:s (59,64&nbsp;m) 
* Helsingin EM-kilpailut 1994: **Hopeaa** (64,46&nbsp;m) 
* Göteborgin MM-kilpailut 1995: **Kultaa** (68,64&nbsp;m) 
* Atlantan olympialaiset 1996: **Pronssia** (65,64&nbsp;m) 
* Ateenan MM-kilpailut 1997: **Hopeaa** (65,90&nbsp;m) 
* Budapestin EM-kilpailut 1998: Neljäs (65,92&nbsp;m) 
* Sevillan MM-kilpailut 1999: Kymmenes (62,75&nbsp;m) 
* Sydneyn olympialaiset 2000: **Kultaa** (68,40&nbsp;m) 
* Edmontonin MM-kilpailut 2001: **Kultaa** (67,10&nbsp;m) 
* Ateenan olympialaiset 2004: Karsinnan 15:s (60,63&nbsp;m) 
* Göteborgin EM-kilpailut 2006: Kuudes (61,72&nbsp;m) 
* Pekingin olympialaiset 2008: Kuudes (60,82&nbsp;m) 

## Lähteet

* 
* 
* 
* 

### Viitteet
Sturmhaubitze 42

**Sturmhaubitze 42** (*10.5 cm StuH* 42 tai *Sd.Kfz 142/2*) oli saksalainen toisen maailmansodan aikainen rynnäkkötykki, joka rakennettiin Sturmgeschütz III:n rungolle. StuH 42 erosi tavallisesta StuG III:sta aseistukseltaan; 75mm tykin tilalla oli 105mm haupitsi. Vuoden 1942 lokakuun ja 1945 helmikuun välisenä aikana tuotettiin 1212 StuH 42:ta, ja niitä käytettiin vuosina 1943–1945.

## Historia
StuH 42 suunniteltiin StuG III f-mallin pohjalta tukemaan jalkaväkeä ja StuG III vaunuja. Vuonna 1943 StuH vaunuja ryhdyttiin valmistamaan StuG III g-mallin perusteella, jolloin esimerkiksi etupanssarointi vahvistui 50 millimetristä 80:neen ja vaununjohtajan tähystyslaitteistoa paranneltiin. Kaikki StuH-rynnäkkötykit valmisti Alkett.

## Tekniset tiedot
*Miehistö: 4
*Paino: 24 t
*Moottori: Maybach HL 120 TRM V-12 (300 hv)
*Nopeus: 40 km/h
*Toimintasäde: 155 km
*Pituus: 6,14 m
*Leveys: 2,95 m
*Korkeus: 2,16 m
*Aseistus: 105 mm StuH 42 L28, 7,92 mm MG34
*Panssarointi: 11-50 mm (myöhemmin 11-80 mm)

## Lähteet

* Achtung Panzer!